
	«ԱՐԵՎԱՅԻՆ ԷՆԵՐԳԵՏԻԿԱՅԻ ՀԱՅԿԱԿԱՆ ԱՍՈՑԻԱՑԻԱ» ՀԿ

	Ամփոփ ներկայացում
	Ասոցիացիայի անդամ կազմակերպությունների միասնական դիտարկումներին կարող եք ծանոթանալ կցված ֆայլում։

	Ներկայացված չորս դիտարկումների վերաբերյալ նախարարության դիրքորոշումները շարադրված են հաջորդող տողերում։
	N 1 հավելվածի 6-րդ, 9-րդ, 10-րդ, 15-րդ և 19-րդ կետեր

	«ԱՐԵՎԱՅԻՆ ԷՆԵՐԳԵՏԻԿԱՅԻ ՀԱՅԿԱԿԱՆ ԱՍՈՑԻԱՑԻԱ» ՀԿ

	Մասամբ է ընդունվել
	Կուտակիչ համակարգի բաղադրիչների ֆինանսավորման պայմանները։ Նախագծի 19-րդ կետում հստակեցնել ամբողջական կուտակիչ համակարգի՝ մարտկոցային մոդուլների, BMS-ի, PCS/battery inverter-ի, կառավարման, պահարանային և պաշտպանական սարքավորումների ֆինանսավորման և սուբսիդավորման կիրառելի պայմանները՝ անկախ դրանց ապրանքային դասակարգման տարբերություններից։

	Մասամբ է ընդունվել։
Ընդունվել է կուտակիչների բաղկացուցիչ մասերը ֆինանսավորման շրջանակում ընդգրկելու մասը։ Նախագծի 19-րդ կետով կուտակիչների նկատմամբ սահմանված պայմանները տարածվում են ԵԱՏՄ ԱՏԳ ԱԱ 8507 ապրանքային դիրքում ներառված կուտակիչների և դրանց՝ արտադրողի տեխնիկական փաստաթղթերով հիմնավորվող բաղկացուցիչ մասերի վրա։
 Չի ընդունվել ամբողջական BESS համակարգի յուրաքանչյուր բաղադրիչի համար առանձին ֆինանսավորման և սուբսիդավորման ռեժիմ սահմանելու մասը։ Նախագծի 19-րդ կետով արևային կայանի կազմի մեջ մտնող կամ դրա տեխնոլոգիական գործընթացն ապահովող սարքավորումները, այդ թվում՝ ինվերտորները, բացառված են ֆինանսավորումից՝ անկախ ապրանքային ծածկագրից։
	N 1 հավելվածի 19-րդ կետ, 9-րդ և 10-րդ կետերի աղյուսակներ

	Մասամբ է ընդունվել
	Գործող կամ նախկին շահառուների լրացուցիչ ֆինանսավորումը։ Հստակ ամրագրել, որ նախկինում կամ ներկայում Ծրագրով աջակցություն ստացած շահառուն կարող է նախկինում չֆինանսավորված կուտակիչի համար նոր ֆինանսավորում ստանալ՝ ընդհանուր սահմանաչափերը պահպանելու և նույն ծախսի կրկնակի սուբսիդավորումը բացառելու պայմանով։

	Մասամբ է ընդունվել։
 Նախագծով N 1 հավելվածի 15-րդ կետի աղյուսակի D (ԴԻ) բաժնից հանվել է 35.11.5 «Էլեկտրաէներգիայի արտադրություն արևային էլեկտրակայաններում» գործունեության բացառությունը։ Այդ գործունեությունն իրականացնող տնտեսավարողները կարող են դիմել Ծրագրով նախատեսված ֆինանսավորման, այդ թվում՝ նախկինում չֆինանսավորված էլեկտրական կուտակիչի ձեռքբերման համար՝ պահպանելով Ծրագրի ընդհանուր պայմանները, ֆինանսավորման սահմանաչափերը և 19-րդ կետով սահմանված պահանջները։ Չի ընդունվել գործող կամ նախկին շահառուների համար լրացուցիչ ֆինանսավորման առանձին իրավունք կամ արտոնյալ կարգ սահմանելու մասը։ Նախկինում աջակցություն ստացած լինելու հանգամանքն ինքնին նոր ֆինանսավորում ստանալու հիմք չէ։
	N 1 հավելվածի 15-րդ և 19-րդ կետեր

	Չի ընդունվել
	Արևային էներգիայի բացառիկ կուտակման պահանջի ապացուցումը և վերահսկումը։ Սահմանել պահանջվող փաստաթղթերը, համապատասխանության գնահատման պատասխանատու կողմին և հետագա վերահսկողության չափանիշները, այդ թվում՝ հստակեցնել՝ գնահատվում է սարքավորման տեխնիկական հնարավորությունը, թե դրա փաստացի օգտագործումը։

	Չի ընդունվել։
 Նախագծով սահմանվել է կուտակիչների օգտագործման բովանդակային պայմանը՝ դրանք պետք է ծառայեն բացառապես արևային կամ ֆոտովոլտային կայաններից կամ պանելներից արտադրված էլեկտրաէներգիայի կուտակմանը։ Ապացուցող փաստաթղթերի սպառիչ ցանկ սահմանելը նպատակահարմար չէ, քանի որ կուտակիչ համակարգերի տեխնիկական կազմը և միացման լուծումները կարող են տարբեր լինել, իսկ փակ ցանկը կարող է անհիմն բացառել պայմանին համապատասխանող համակարգերը։ Նախագծով առանձին գնահատող կողմ և վերահսկողության հատուկ չափանիշներ չեն սահմանվել՝ Ծրագրով նախատեսված ֆինանսավորման գնահատման և մշտադիտարկման ընդհանուր ընթացակարգերը չկրկնելու համար։ Ուստի առաջարկված մանրամասն կարգավորումները նախագծում չեն ներառվել։
	N 1 հավելվածի 9-րդ, 10-րդ և 19-րդ կետեր

	Չի ընդունվել
	Սուբսիդավորման տնտեսական արդյունավետության գնահատումը։ Ֆինանսատնտեսական հիմնավորումը լրացնել շահառուի վերջնական ֆինանսավորման արժեքի հաշվարկով՝ գործող վարկային և լիզինգային պայմաններով. անհրաժեշտության դեպքում վերանայել 8% և 10% սուբսիդավորման չափերը կամ սահմանել շահառուի տոկոսային բեռի առավելագույն շեմ։

	Չի ընդունվել։ 
Նախագծով պահպանվել են ՀՀ դրամով կուտակիչի վարկի 8% և լիզինգի 10% սուբսիդավորման չափերը՝ մինչև 84 ամիս ժամկետով։ 
	N 1 հավելվածի 6-րդ կետի 2-րդ ենթակետ, 9-րդ և 10-րդ կետեր, նախագծի հիմնավորում



